Държавата изплатила 1,5 милиона лева обезщетения на фермери заради нодуларния дерматит – Труд
Държавата изплатила 1,5 милиона лева обезщетения на фермери заради нодуларния дерматит
04.06.2016 • 13:57
1.5 млн. лв. е сумата, която сме дали към момента за компенсиране на евтаназираните животни заради нодуларния дерматит. Това съобщи в събота в Горна Оряховица министърът на земеделието и храните Десислава Танева.
Тя присъства на официалното откриване на Десетия празник на горнооряховския суджук.
„На 1 юни проведохме поредния консултативен съвет за сектор „Мляко” с представители на браншовите организации, включително и на преработвателните организации, които са в сектора. Взехме решения, които можем да приложим към днешна дата”, каза Танева.
Тя допълни, че решенията за хода на заболяването нодуларен дерматит са обявени. Ще отпуснем държавна помощ de minimis за тези земеделски стопани, чиито стада бяха евтаназирани, бяха обявени за огнища. В същия ден пристигна последната трета пратка ваксини – 100 000 броя, като до средата на следващата седмица ще бъдат ваксинирани всички останали едри преживни животни на територията на Южна България”, допълни министър Танева.
Тя обясни, че след съответното решение на комисията, и едрите преживни животни в Северна България. За държавната помощ de minimis бюджетът е 2 млн. лв.
„Това е само на евтаназираните животни. Като ставката на отделно животно е от 140 лв. за теле под 6 месеца без селекционен контрол до 900 лв. за крава под селекционен контрол”, разясни Десислава Танева
Земеделският министър уточни, че тази помощ представлява компенсиране на загубите за този период от 6 месеца, в който след унищожаването на стадото не може да се отглеждат животни.
„Към момента имаме 133 огнища на болестта. Животните в над 100 от тях са евтаназирани. До 3 май са разплатени 72 огнища”, информира Танева.